hotchpotch/miracl-hf-unified huggingface dataset:
Topias Kekkonen
Topias (Tobias) Kekkonen (22. marraskuuta 1887 Hirvensalmi) oli amerikansuomalainen toimittaja ja työväenliikkeen aktiivi.
Kekkonen kävi kansakoulun ja räätälin ammattikurssin ja työskenteli räätälinä Helsingissä ja Pietarissa. Hän muutti Yhdysvaltoihin vuonna 1908 ja työskenteli ammatissaan New Yorkissa ja Milwaukeessa. Jo nuorena sosialisteihin liittynyt Kekkonen opiskeli Duluthin Työväen Opistossa vuosina 1912–1915 ja toimi vuosina 1916–1919 opiston liikkeenhoitajana ja sen "Ahjo"-lehden toimittajana. Vuosina 1919–1920 hän työskenteli "Industrialistin" ja vuosina 1922–1923 "Tie Vapauteen" -lehden toimittajana. Minnesotan korkein oikeus langetti Kekkoselle vuonna 1921 tuomion ”rikollisesta syndikalismista”.
Myöhemmin Kekkonen toimi Chicagon räätälien ammattiosaston rahastonhoitajana ja liike-edustajana. Hän osallistui Chicagon Suomalaisen Edistysyhdistyksen toimintaan ja työskenteli paikallisen Suomen avustusjärjestön puheenjohtajana.
Kaksoisluostari
Kaksoisluostari on kristillinen luostari, jossa munkit ja nunnat elävät yhden yhteisen johtajan apotin johtamina. Kuitenkin miehet ja naiset elävät täysin eristetyissä tiloissa, ja heillä on hyvin vähän kanssakäymistä keskenään.
Nykyään maailman ainoa jäljellä oleva katolinen kaksoisluostari on Sveitsin Einsiedelnin luostari, johon kuuluu Zürichin lähellä Würenlosissa sijaitseva Fahn-luostari
Kaksoisluostarit alkoivat kehittyä Itä-Euroopassa ja Lähi-Idässä basileioslaismunkkien ja -nunnien parissa. Ensin vain miehet elivät luostarielämää Pyhän Basileioksen (330-379) ohjeiden mukaan, mutta samanaikaisesti Pyhän Basileioksen sisko Makrina Nuorempi (330-379) perusti luostariyhteisön naisille. Huolimatta Keisari Justinianus I (482-565) kiellosta, jonka Synodin Agde kirkolliskokous vuonna 506 ja vielä Toisen Nikean kirkolliskokous vuonna 787 vahvisti, kaksoisluostarit levisivät etenkin idässä sekä ortodoksisessa kirkossa.
Lännessä, etenkin entisellä anglosaksisella alueella oli kaksoisluostareita 400-luvulta 800-luvulle. Näitä luostareita johti lähes aina naispuolinen abbedissa. Miespuoliset apotit sen sijaan edustivat näitä uskonnollisia yhteisöjä ulospäin ja edistivät maallisen ja kirkollisen vallan välistä yhteyttä.
Ranskassa, Italiassa ja myöhemmin myös Saksassa kukoistivat kaksoisluostarit vuosina 1000–1200. Vaikka premonstratenssit vuonna 1140 panivat toimeen selkeän erotusta vaativan määräyksen, päättivät sisterssiläiset jatkaa kaksoisluostarin elämäntapaa. 1200-luvulla lähes kaikkialla luovuttiin tästä järjestelystä; joko toinen puoli luostarista hävisi kokonaan tai se siirrettiin muualle. 
Syy oli lähinnä sen aikaisten kirkon johtajien voimakas kritiikki kaksoisluostareita kohtaan, mikä johti siihen, että papisto kieltäytyi toimimaan nunnaluostareissa ja munkkiluostarit ottamaan nunnaluostareita yhteisöönsä.
Myös Pyhän Birgitan 1300-luvulla perustama luostariyhteisö, jonka alkuperäinen konsepti sääti, että luostarissa elisi nunnien rinnalla pappeja ja maallikkomunkkeja, luopui uskonpuhdistuksen jälkeen kaksoisluostareista.
Naantalin birgittalaisluostari perustettiin vuonna 1438 kaksoisluostariksi, jossa oli yhteisen naisjohtajan alaisuudessa sekä nunnia että munkkeja, joilla oli erilliset asuin- ja ruokailutilat. Naantalin kaupunki syntyi, kun luostari vuonna 1445 siirrettiin silloisen Raision alueella ja kuningas määräsi sen ympärille perustettavan uuden kaupungin ja antoi luostarin palveluiden turvaamiseksi sille kauppa- ja kaupunkioikeudet. 
Naantalin seurakunnan kirkkona nykyään toimivan entisen luostarikirkon seinillä oli tuolloin puiset parvet, joita nunnat käyttivät.
Malgrat de Mar
Malgrat de Mar on Espanjan Kataloniassa sijaitseva kaupunki, jossa vuonna 2015 oli 18 371 asukasta. Se sijaitsee Välimeren rannalla noin 60 kilometriä Barcelonan pohjoispuolella.
Työläisten ja sotilaiden neuvostot
Työläisten ja sotilaiden neuvostot ("sovjet") olivat Venäjän lokakuun vallankumouksen aikana vuosina 1917–1924 toimineita vallankumouksellisia toimielimiä. Näkyvin ja voimakkain niistä oli Pietarin neuvosto. Neuvostot koostuivat suurimmaksi osaksi tavallisista teollisuustyöläisistä ja armeijan rivimiehistä, jotka oli valittu äänestämällä. Niiden johtajat eli toimeenpanevat komiteat olivat sen sijaan usein puoluepoliittisesti valittuja ja eri vasemmistopuolueet kilpailivat niiden jäsenyyksistä.
Neuvostoja perustettiin jo vuoden 1905 lakkoliikehdinnän aikana, mutta tilanteen rauhoituttua ne lopetettiin. Ensimmäisten neuvostojen perustajana kunnostautui bolševikkijohtaja Mihail Frunze. Neuvostojen vaikutusvalta alkoi uudelleen kasvaa keväällä 1917 helmikuun vallankumouksen jälkeen. Pietarin neuvosto alkoi kokoontua Taurian palatsissa ja kevään aikana sen edustajamäärä kasvoi 3 000:een. Pietarin neuvoston toimeenpaneva komitea sai niin paljon vaikutusvaltaa, että sen puheenjohtaja Nikoloz Tškheidze neuvotteli maan hallituksen muodostamisesta duuman asettaman komitean kanssa. Neuvosto myös määräsi sotilaskomiteoiden perustamisesta armeijan kaikkiin joukko-osastoihin, jolloin se sai suuren vaikutusvallan sodassa olevaan armeijaankin.
Neuvostot ajautuivat pian linjaerimielisyyksiin maan uuden väliaikaisen hallituksen kanssa. Erimielisyys koski erityisesti ulkopolitiikkaa, koska hallitus halusi jatkaa osallistumista ensimmäiseen maailmansotaan. Bolševikkijohtaja Vladimir Lenin vei huhtikuussa puoluettaan jyrkälle hallituksen vastaiselle linjalle, jonka taakse kansanjoukot pyrittiin saamaan. Neuvostoissa bolševikkien kannatus oli silti kesäkuun yleisvenäläisessä neuvostokongressissa pienempi kuin kilpailevien vasemmistopuolueiden. Koska bolševikit julistivat, että kaikki valta kuuluu neuvostoille, piti puolueen varmistaa että neuvostot toimivat bolševikkien hengessä. Heinäkuun päivien aikana syntyi kärjekkäitä mielenosoituksia, joissa noin 700 väliaikaisen hallituksen vastaista mielenosoittajaa sai surmansa. Tästä seurasi muutaman päivän mittainen kapina, jonka hallitus kukisti. Bolševikkien kannatus neuvostoissa kasvoi.
Lenin kirjoitti puolueen sisäiseen muistioon syyskuun puolivälissä, että on tullut hetki, jolloin neuvostojen on otettava valtiovalta haltuunsa bolševikkien johtaman aseellisen kapinan avulla jo ennen kuin perustuslakia säätävä kansalliskokous kokoontuu. Vallan haltuunotto oli mahdollinen senkin vuoksi, että puolue perusti lokakuun puolivälissä erityisen sotilaallisen vallankumouskomitean. Se piti neuvostojen avulla määräysvaltaa armeijassa. Näin Venäjä ajautui lokakuun vallankumoukseen. Väliaikaiselta hallitukselta otettiin valta Pietarin neuvoston ja sen sotilaallisen vallankumouskomitean nimissä 25. lokakuuta (nykyisen ajanlaskun mukaan 7. marraskuuta) 1917.
Papua-Uusi-Guinea kesäparalympialaisissa 2008
Papua-Uusi-Guinea osallistui Pekingin kesäparalympialaisiin vuonna 2008 joukkueella, johon kuului kaksi urheilijaa. Kyseessä oli maan kolmas esiintyminen paralympialaisissa, ja maan toinen edustaja Francis Kompaon voitti hopeaa miesten 100 metrin juoksussa luokassa T46. Se oli samalla ensimmäinen oseanialaisen saavuttama mitali paralympialaisissa. Maan lipunkantajana avajaisissa toimi niin ikään Francis Kompaon.
Caspe
Caspe on Espanjan Aragoniassa Zaragozana maakunnassa sijaitseva kaupunki, jossa vuonna 2015 oli 9 867 asukasta. Se sijaitsee noin 100 kilometriä maakunnan pääkaupungista Zaragozasta itään.
Kansanperinteen mukaan Caspen perusti Nooan pojanpoika Tubal. Todellisuudessa Johanniittain ritarikunta kuitenkin perusti kaupungin 1 100-luvulla iberien ikivanhalle asuinpaikalle.
Espanjan sisällissodan aikana kaupungissa ja sen lähistöllä käytiin rajuja taisteluja keväällä 1938. Niiden aikana kaatuivat myös tasavaltalaisten riveissä taistelleet suomalaiset vapaaehtoiset Niilo Mäkelä, Hjalmar Sankari ja Aarne Mynttinen.
Papua-Uusi-Guinea kesäparalympialaisissa 2000
Papua-Uusi-Guinea osallistui Sydneyn kesäparalympialaisiin vuonna 2000 joukkueella, johon kuului kolme urheilijaa kahdesta eri lajista. Kyseessä oli maan toinen esiintyminen paralympialaisissa, eikä se saavuttanut mitaleita. Viimeksi maa oli osallistunut paralympialaisiin vuonna 1984.
Lauri Lemberg
Lauri Lemberg (9. kesäkuuta 1887 Kangasala, Suomen suuriruhtinaskunta – 24. syyskuuta 1965 Duluth, Minnesota, Yhdysvallat) oli amerikansuomalainen näytelmäkirjailija sekä teatterin ja kuoronjohtaja.
Lemberg kävi kansakoulun ja käsityökoulun, työskenteli kauppa-alalla ja kiinnostui jo nuorena näyttämötoiminnasta. Hän muutti vuonna 1903 Yhdysvaltoihin, jossa hän toimi useiden näytelmäseurojen ja sekakuorojen johtajana, työskenteli "Toverin" kirjapainossa, "Sosialistin" toimittajana ja vuosina 1920–1921 "Industrialistin" liikkeenhoitajana. Myöhemmin Lemberg työskenteli "Päivälehden" kirjapainossa sekä vuodesta 1940 lähtien "Siirtokansan Kalenterin" julkaisijana ja toimittajana.
Lemberg oli Felix Hyrskeen ohella yksi tunnetuimmista amerikansuomalaisista näytelmäkirjailijoista. Hän aloitti vasemmistolaisilla poliittisilla teemoilla, mutta siirtyi 1920-luvun lopulla etupäässä romanttisiin komedioihin ja musiikkinäytelmiin. Lemberg myös suomensi lukuisia näytelmiä ja toimi vuosina 1929–1945 Suomen Näytelmäkirjailijaliiton edustajana Yhdysvalloissa ja Kanadassa.
Lemberg oli 1900-luvun alussa vähän aikaa naimisissa ensimmäisen Suomen kansalaisuuden saaneen afrikkalaisen Rosa Emilia Clayn kanssa. Pariskunnalle syntyi kaksi lasta.
Nerkoonjärvi (Iisalmi)
Nerkoonjärvi (SYKE:n järvinumero 04.512.1.001) on Vuoksen vesistön Iisalmen reittiin kuuluva keskikokoinen järvi Iisalmen kaupungin alueella ja Lapinlahden kunnan Pohjois-Savossa. Sen pinta-ala on 15,66 km², ja pinnankorkeus 85,8 metriä merenpinnan yläpuolella. Se saa vetensä pohjoisesta Peltosalmesta ja laskee Nerohvirtaa pitkin Onkiveteen. Järviä yhdistää myös Nerkoon kanava. Nerkoonjärvessä olevia saaria ovat Luhtasaari, Heiskalansaari, Aittosaari ja Laaninsaari.
Anapodiáris
Anapodiáris () tai "Anapodáris" (Αναποδάρης), antiikin Pothereus () tai "Katarrhaktes" (), on joki, joka virtaa Iraklionin alueyksikön alueella Kreetan saaren eteläosassa Kreikassa. Se on Kreetan pisimpiä jokia ja sen pituus on noin 40 kilometriä. Joki saa vetensä pääosin Asteroúsia- ja Lasíthi- eli Díktivuorilta ja laskee Libyanmereen saaren etelärannikolla Dérmatoksen kylän kohdalla Viánnoksen kunnassa.
Joen nimi viittaa takaperin kulkemiseen, mikä johtuu siitä, että joen alajuoksulla sen vesi näyttää talvisin virtaavan yläjuoksulle päin voimakkaan tuulen vuoksi. Joen suisto on Kreetan merkittävimpiä kosteikkoja ja tärkeä lintualue.
Angítis
Angítis (, myös "Aggítis") on joki, joka virtaa Makedoniassa Pohjois-Kreikassa. Sen pituus on 75 kilometriä. Joki saa alkunsa Angítiksen kylän läheltä Prosotsánin kunnasta ja se laskee Strymónas-jokeen lähellä Mýrkinoksen kylää Néa Zíchnin kunnassa. Angítis on Strymónaksen merkittävin sivujoki.
Angítis-joki kulkee osan matkasta rotkossa ja sen varrella on useita jokiluolia. Myös joen alkulähde on luolassa Angítiksen kylän pohjoispuolella. Luola on yli 500 metriä pitkä ja sitä on tutkittu muun muassa vuosina 1952 ja 1978. Angítiksen luolan suurin kammio on 120 metriä pitkä, 65 metriä leveä ja 45 metriä korkea. Luolassa on lukuisia tippukiviä. Sieltä on tehty asutukseen viittaavia löytöjä paleoliittiselta kaudelta. Löydät ovat Dráman arkeologisessa museossa. Joen varrella sijaitsee myös muun muassa Alistrátin luola.
Gallikós
Gallikós (), antiikin Ekhedoros (), on joki, joka virtaa Makedoniassa Pohjois-Kreikassa. Sen pituus on 70 kilometriä. Joki saa alkunsa Kroússia-vuorilta ja se laskee Thermaïkóslahteen lähellä Kalochórin kaupunkia.
Gallikós virtaa Keski-Makedonian alueella. Laskiessaan mereen joki muodostaa yhdessä Axiós-, Aliákmonas- ja Loudías-jokien kanssa laajan suistoalueen, joka on suojeltu Axióksen suiston kansallispuistona. Keskiajalla joki tunnettiin myös nimellä "Gomaropnikhtes" ("Gomaropníchtis", Γομαροπνίχτης). Joen varrella sijaitseva Gallikóksen kylä ja Kilkíin kunnan osa Gallikóksen kunnallisyksikkö, entinen itsenäinen kunta, ovat saaneet nimensä joesta.
Kifisós (Attika)
Kifisós (), antiikin Kefissos (), on joki, joka virtaa Ateenan metropolialueella Attikassa Kreikassa. Se saa alkunsa Párnitha- ja Pentéli-vuorten alueelta ja laskee Saroninlahteen kuuluvaan Faleroninlahteen.
Kifisós virtaa Ateenan keskustan ja varsinaisen Ateenan kunnan alueen länsipuolelta. Se näkyy Ateenan kaupunkikuvassa nykyisin vain vähän. Joki on suureksi osaksi katettu kulkiessaan tiiviimmän metropolialueen läpi. Sen vesi on suhteellisen saastunutta ja se muistuttaa suurta viemäriä. Kifisós kulkee pitkään valtatien Α1 eli Ateena–Thessaloniki-moottoritien alla. Tämä osuus tunnetaan "Kifisoú"-valtakatuna. Joen laskupaikka on Moscháton ja Pireuksen Néo Fáliron välillä.
Antiikin aikana Kefissoksen sivujokia olivat Ilissos ja Eridanos, jotka kummatkin ovat nykyään lähes olemattomia tai johdettu putkiin maan alle. Ne yhtyivät Kefissokseen Akropoliin länsipuolella. Platonin Akatemia sijaitsi Kefissoksen varrella.
Attikassa oli myös toinen Kefissos-niminen joki, joka virtasi Kithaironin vuorelta ja laski mereen Eleusiissa. Kreikkalaisessa mytologiassa nämä joet yhdistettiin joenjumala Kefissokseen. Sama tai saman niminen jumala yhdistettiin myös Boiotian suurempaan Kefissosjokeen.
Kifisós (Boiotia)
Kifisós (), antiikin Kefissos () on joki, joka virtaa Keski-Kreikassa. Sen pituus on 60 kilometriä. Joki saa vetensä Parnassós-, Gkióna- ja Oíti-vuorilta ja virtaa halki Boiotian tasangon. Alun perin joki laski Kopaḯda- eli Kopaisjärveen, joka kuivattiin vuonna 1887. Nykyisin Kifisós laskee keinotekoista uomaa pitkin Ylíki-järveen.
Kifisós virtaa Fokiin, Boiotian ja Fthiotiin alueyksiköiden alueella. Joki ohittaa muun muassa Livadeián ja Orchomenóksen kaupungit.
Kreikkalaisessa mytologiassa joki yhdistettiin joenjumala Kefissokseen.
Kládeos
Kládeos () on joki, joka virtaa Eliksessä Peloponnesoksen niemimaalla Kreikassa. Se on Alfeiós-joen sivuhaara. Joki saa alkunsa Lálaksen kylän läheltä ja lähestyy Alfeiósta pohjoisesta kulkien Archaía Olympían kylän itäpuolelta. Joet yhtyvät Olympian lehdon arkeologisen alueen kohdalla, jossa Kládeos kulkee alueen länsipuolelta.
Antiikin aikana Kládeoksen reittiä muutettiin vallituksilla Olympian pyhäkköalueen suojaamiseksi tulvilta. Keskiajalla vallitukset murtuivat, ja Olympia peittyi paksujen sedimenttikerrosten alle paljastuakseen arkeologisissa kaivauksissa 1800-luvulla. (Tuoreemman teorian mukaan alue olisi kuitenkin peittynyt ennemmin tsunamien seurauksena.)
Kreikkalaisessa mytologiassa joki yhdistettiin joenjumala Kladeokseen.
Ládonas
Ládonas (, ) on joki, joka virtaa Peloponnesoksen niemimaalla Kreikassa. Sen pituus on 70 kilometriä. Joki saa alkunsa Aroánia-vuorilta ja se laskee Alfeiós-jokeen, joka virtaa edelleen Joonianmeressä sijaitsevaan Kyparissiakóslahteen.
Ládonas virtaa Akhaian ja Arkadian alueella. Joki on padottu 420 metrin korkeudella merenpinnasta 104 metriä pitkällä padolla, joka valmistui vuonna 1954. Ládonas ja Alfeiós yhtyvät Gortynían kunnassa lähellä Chanián ja Palaiochórin kyliä.
Mórnos
Mórnos () on joki, joka virtaa Keski-Kreikassa. Sen pituus on 70 kilometriä. Joki saa alkunsa Oíti-vuorelta Mavrolithárin kylän läheltä ja se laskee Korintinlahteen Náfpaktoksen kaupungin kaakkoispuolella.
Mórnos virtaa Fokiin alueyksikön ja Aitolia-Akarnanian alueyksikön alueella. Joki on padottu Lidoríkin länsipuolella. Patoallas muodostaa Mórnoksen tekojärven. Pato valmistui vuonna 1979 ja sen tarkoituksena on Ateenan vesihuollon turvaaminen.
Pleístos
Pleístos () on joki, joka virtaa Keski-Kreikassa Fokiin alueyksikön alueella. Se saa alkunsa Parnassós-vuorelta ja laskee Korintinlahteen Kírran (antiikin Kirrha) kylän kohdalla.
Pleístos muodostaa laajan laakson, joka avautuu antiikin Delfoin pyhäkköalueen eteläpuolelle. Parnassós-vuori jää sen pohjoispuolelle, kun taas eteläpuolella sijaitsee Kírfi-vuori. Kastalian lähteen vedet virtaavat Pleístokseen.
Kreikkalaisessa mytologiassa jokea vastasi joenjumala Pleistos.
Vouraïkós
Vouraïkós () on joki, joka virtaa Akhaiassa Peloponnesoksen niemimaalla Kreikassa. Sen pituus on noin 40 kilometriä. Joki saa alkunsa Aroánia- eli Chelmósvuorilta Priólithoksen kylän läheltä ja laskee Korintinlahteen lähellä Diakoptón kaupunkia.
Vouraïkós-joki virtaa Aroánia-vuoren länsipuolelta ja Erýmanthos-vuoren itäpuolelta. Kulkiessaan vuoriston läpi joki muodostaa "Vouraïkóksen rotkon". Se sijaitsee Áno ja Káto Zachloroún sekä Kalávrytan välillä. Rotko kuuluu Chelmóksen–Vouraïkóksen kansallispuistoon.
Kreikkalaisessa mytologiassa joki on saanut nimensä Bura (Boura) -nimisestä neidosta, joka asui meren rannalla. Herakles rakastui tähän ja raivasi rotkon päästäkseen rannikolle.
Baseballin SM-sarja 2016
Baseballin SM-sarjassa 2016 pelasi vain neljä joukkuetta. Runkosarjassa kullekin joukkueelle kertyi 18 ottelua. Runkosarjan kaksi parasta selvisi suoraan loppuotteluihin. Espoo Expos voitti 14. peräkkäisen mestaruutensa.
Opel Ampera-e
Opel Ampera-e on Opelin vuodesta 2016 lähtien valmistama sähköautomalli, joka esiteltiin Pariisin autonäyttelyssä syyskuussa 2016. Autoa myydään Pohjois-Amerikassa Chevrolet Bolt -nimellä. Suomen markkinoille Ampera-e:n odotetaan saapuvan vuonna 2018.
Vuoden 2017 Euro NCAP -kolaritestistä Ampera-e sai tulokseksi neljä tähteä viidestä.
Ampera-e:n sähkömoottori tuottaa 204 hevosvoiman tehon. Auton kymmenen akkumoduulia on sijoitettu osaksi alustarakenteita. Valmistajan mukaan yksi lataus takaa 400 kilometrin toimintamatkan.
Toyota Hiace (1967)
Ensimmäisen sukupolven Toyota Hiacea on valmistettiin vuosina 1967–1977.
Vuonna 1972 alkoi japanilaisten voimakas tulo Euroopan pakettiautomarkkinoille: tuolloin esiteltiin ensimmäinen HiAce. Japanilainen pakettiauto oli ulkomitoiltaan tiivis ja Hi-Ace olikin kätevä kaupunkiliikenteessä, vaikka ohjaus olikin muiden pakettiautojen tavoin hidas ja raskas. Ensimmäisen sukupolven Hi-Acen ainoa moottorivaihtoehto oli bensiinikäyttöinen 1,6-litrainen, joka tosin oli tehokkaampi kuin sen ajan pakettiautoissa yleensä. Matkustusmukavuuteen ei ollut kiinnitetty suurta huomiota.
Toyotan maahantuoja Korpivaara Oy aloitti Hi-Acen tuonnin Suomeen vuonna 1973. Suomen markkinoilla tämä autouutuus oli moniin kilpailijoihin verrattuna ketterä, helposti kuormattava, suorituskykyinen ja hankintahinnaltaan edullinen. Täydellinen se ei kuitenkaan ollut. Tekniikan Maailma -lehti koeajoi Hi-Acen kesällä 1976 ja lehden testiryhmä piti auton ohjaamoa ahtaana ja keskimmäisen istuimen alle sijoitetun moottorin vuoksi meluisana. Vaikka ohjaamosta oli hyvä näkyvyys, koeajajat kuvailivat kuljettajan istuinta surkeaksi ja ajoasentoa ikäväksi ja puuduttavaksi nököttämiseksi. Myös bensiinin kulutusta pidettiin suurena niin kaupunki- kuin maantieajossakin.
Toyota Hiace (1982)
Kolmannen sukupolven Toyota Hiacea on valmistettiin vuosina 1982–1989.
Kolmannen sukupolven Hiace oli erittäin suosittu, vaikkei se ollut mukavuudeltaan merkittävästi edellisiä parempi. Alkuperäinen dieselmoottori oli 2,2-litrainen, mutta muutettiin sittemmin 2,4-litraiseksi. Kolmannen sukupolven Hiacessa on kahdenlaisia ajovaloja: vanhemmassa ne olivat pyöreät (1982-1985) ja uudemmassa suorakaiteen muotoiset (1985-1989). Lisäksi tässä mallisukupolvessa Hiace oli ensimmäistä kertaa saatavilla myös nelivetoisena. Tämä oli verrattain suosittu mallivaihtoehto. Nelivetoisessa vaihteenvalitsin oli takavetoisista poiketen lattiassa.
Suomessa kolmannen sukupolven Hiace – ylivoimaisesti eniten dieselmoottorilla varustettuna – saavutti hyvän maineen kestävänä, luotettavana ja pieniruokaisena työjuhtana ja oli koko elinkaarensa ajan Suomen eniten myyty pakettiauto. Auton mainoslauseena olikin "Toyotalla Suomi kuljettaa". Myös pikkubussina se oli yleinen. 1980-luvun loppupuolella markkinoille tullut nelivetoinen versio tuli suosituksi vaikeakulkuisilla työmailla.
Milana Vayntrub
Milana Aleksandrovna Vayntrub (/ˈvaɪntruːb/; uzbekiksi Милана Александровна Вайнтруб; s. 8. maaliskuuta 1987) on yhdysvaltalainen näyttelijä, joka on esiintynyt muun muassa sarjoissa "Other Space" ja "This Is Us". Hänet tunnetaan myös roolistaan Lily Adamsina teleoperaattori AT&T:n televisiomainoksissa.
Vayntrub syntyi Neuvostoliittoon tuolloin kuuluneessa Uzbekistanissa, mutta 1980-luvun lopulla perhe pakeni juutalaisiin kohdistunutta vihanpitoa ensin Eurooppaan ja lopulta Yhdysvaltoihin.
Heinäkuussa 2017 Vayntrub valittiin näyttelemään Oravatyttöä Marvelin "New Warriors" -televisiosarjan pääosassa.
Toyota Hiace (1989)
Neljännen sukupolven Toyota Hiacea valmistettiin vuosina 1989–2004.
Neljännen sukupolven Hiace poikkesi edeltäjästään erittäin paljon. Metallipuskurit vaihtuivat muovisiin, valojen ympärille tuli suojakopat. Moottorin saatiin siinä esiin nostamalla kuljettajan ja keskimatkustajan penkit ylös, kun vanhemmassa nostettiin matkustajien penkit. Vaihdekeppi siirtyi kaikissa malleissa rattiakselista lattialle. Tämän mallisukupolven loppupäässä Toyota esitteli Clean Diesel -moottorit, joissa oli panostettu pienempiin päästöihin.
Ngarin prefektuuri
Ngarin prefektuuri (, "Ngari Sakü"; ) on prefektuuri Kiinan Tiibetin autonomisella alueella. Prefektuurin pinta-ala on 304 683 neliökilometriä ja väkiluku 95 465 (vuonna 2010). Prefektuurin päähallintopaikka sijaitsee Garin piirikunnassa, jonka keskusta sijaitsee linnuntietä noin 1100 kilometriä autonomisen alueen pääkaupunki Lhasasta luoteeseen.
Piirikuntatasolla prefektuuri jakautuu seitsemään piirikuntaan.
Kansalliskauppa
Kansalliskauppa oli Kuopiossa 111 vuotta toiminut vähittäiskauppaketju. Sen perustivat kuopiolaiset suutarit vuonna 1890, ja se yhdistettiin Oy Hallmaniin vuonna 2001.
Suutarien perustama kauppa yhtiöitettiin 1897 Kansallis Kauppa-Osakeyhtiöksi. Se kuului Tukon vähittäiskauppaleiriin 1960-luvun lopulle asti, jolloin se vaihtoi Keskoon. Vuonna 1975 Kuopion keskustassa avattu K-Market teki Kansalliskaupasta Kuopion suurimman päivittäistavarakaupan.
1980-luvulla Kansalliskauppa panosti hotelli- ja ravintolatoimintaan niin, että vuonna 1988 siitä kertyi jo 40 prosenttia yrityksen myynnistä. Yrityksen hotelleja oli muun muassa Atlas, ravintoloita taas Antura ja Club 007.
Kansalliskaupan pitkäaikaisena toimitusjohtana tuli tunnetuksi ekonomi Jorma Turunen, joka johti yritystä Armas af Hällströmin jälkeen 1967–1988 ja sai kauppaneuvoksen arvon 1978. Turunen panosti päivittäistavaroihin, hotelleihin ja ravintoloihin, vaihtoi Tukosta Keskoon ja karsi Kansalliskaupan toiminnasta muun muassa pukimon, leipomon, huonekalumyynnin sekä urheilu- ja koneosastot.
Kansalliskaupan kunniaksi pystytettiin Kuopion kaupungintalon viereen vuonna 1990 Väinö Lätin tekemä suutariaiheinen pronssiveistos "Korkoa korolle".
Kosketuksessa
Kosketuksessa on 17. syyskuuta 2007 Yle Teema-kanavalla alkanut konserttisarja, jossa suomalaiset artisit esittävät sadan hengen liveyleisölle kosketusetäisyydeltä heille uransa tärkeimmät kappaleet. Ohjelman jokaisessa jaksossa esiintyy yksi artisti. Ohjelmat ovat kaksiosaisia ensimmäisessä osassa "näin se tehtiin" käsitellään kyseisen levyn syntyä ja sen jälkeen heti tulevassa "kosketuksessa" levy soitetaan läpi studioyleisön edessä. Jaksot on kuvattu Akun Tehtaalla, Ylöjärvellä.
Toyota Hiace (1977)
Toisen sukupolven Toyota Hiacea valmistettiin vuosina 1977–1985.
Toisen sukupolven Toyota Hiacella oli ensimmäisen sukupolven Toyota Hiacea pidempi ohjaamo. Sille oli saatavilla sekä 1,6- että 2,0-litrainen moottori. Toisen sukupolven Toyota Hiacen kuorma-autoversion valmistusta jatkettiin vielä vuosia sen jälkeen, kun kolmannen sukupolven Toyota Hiace tuli myyntiin vuonna 1982.
Uusitussa Hiacessa oli paneuduttu niihin ongelmiin, jotka olivat vaivanneet ensimmäistä versiota. Kuljettajan istuimen säätömahdollisuuksia monipuolistettiin ja ohjaamon äänieristystä parannettiin. Auton ulkomittoja kasvattamatta tavaratilan tilavuutta saatiin lyhyessä mallissa lisätyksi 4,6 kuutiometristä 5,5 kuutiometriin. Bensiinimoottorien rinnalle tuli valinnaiseksi 2,2-litrainen Toyotan oma dieselmoottori.
Baseballin Euroopan-mestaruuskilpailujen C-sarja 2016
Baseballin C-sarjan EM-karsinnat pelattiin 25.-30. heinäkuuta 2016 Ljubljanassa, Sloveniassa ja Miejska Gorkassa, Puolassa. Ryhmien voittajat Serbia ja Puola nousivat karsintojen B-sarjaan kesäksi 2017.
A-lohko:
Loppuottelu: Slovenia - Serbia 2–6
Loppuottelu: Puola - Romania 7–1
Luettelo Grammy-palkinnoista
Tämä on luettelo Grammy-gaalassa myönnetyistä palkinnoista.
Tärkeimmän palkinnot:
"Aiemmin myönnettyjä""Aiemmin myönnetty"
"Aiemmin myönnettyjä"
"Aiemmin myönnettyjä""Aiemmin myönnettyjä""Aiemmin myönnettyjä"
"Aiemmin myönnettyjä"
"Aiemmin myönnettyjä""Aiemmin myönnettyjä"
"Aiemmin myönnettyjä""Aiemmin myönnettyjä"
"Aiemmin myönnetty"
"Aiemmin myönnettyjä""Aiemmin myönnettyjä""Aiemmin myönnettyjä""Aiemmin myönnettyjä"
Hayabusa 2
Hayabusa 2 (はやぶさ, "muuttohaukka") on Japanin avaruusjärjestö JAXAn operoima miehittämätön avaruusluotain, jonka päätarkoitus on noutaa näyte asteroidin (162173) Ryugu (1999 JU3) pinnasta ja tuoda se takaisin Maahan. Avaruusohjelma jatkaa ensimmäisen, asteroidi (25143) Itokawalta näytteen noutaneen Hayabusa-luotaimen jalanjäljissä. Luotain laukaistiin 3.12.2014 Tanegashiman avaruuskeskuksesta, ja se saavutti kohteensa heinäkuussa 2018. Luotaimen arvioidaan palaavan Maahan joulukuussa 2020. Projektinjohtajana toimii Hitoshi Kuninaka.
MINERVA-II1:n Rover-1A ja Rover-1B liikkujat laukaistiin asteroidille syyskuussa 2018. Ne ovat ensimmäiset asteroidin pinnalla liikkuvat robotit.
Luotain on kooltaan 1 × 1,6 × 1,4 m (aurinkopaneelein 6 m) ja painaa noin 600 kg. Luotaimen on valmistanut NEC. Se on varustettu aurinkopaneelien lisäksi ionimoottorein sekä päivitetyin navigaatio- ja asennonkorjausjärjestelmin.
Luotaimen kyydissä on Saksan avaruus- ja ilmailukeskuksen ja Ranskan avaruusjärjestön valmistama laskeutuja MASCOT (Mobile Asteroid Surface Scout), joka painaa kymmenen kilogrammaa. Mittalaitteina laskeutujalla on infrapunaspektrometri, magnetometri, radiometri ja kamera.
MINERVA-II (MIcro Nano Experimental Robot Vehicle for Asteroid, the second generation) osa sisältää kolme liikkujaa. Siihen kuuluu kaksi luotaimen pohjaan kiinnitettyä laukaisinosaa. MINERVA-II1 -laukaisin sisältää kaksi 1,1 kg massaista liikkujaa, Rover-1A ja Rover-1B. MINERVA-II2 sisältää yhden 1 kg massaisen liikkujan, ROVER-2.
Luotaimen kyydissä on pieni räjähtävä törmäytin, joka pudotetaan luotaimesta asteroidin pinnalle ja räjäytetään, jotta Maahan tuotava näyte saadaan kerättyä pintaa syvemmältä.
WWE ’13
WWE ’13 on vuonna 2012 julkaistu showpainiaiheinen videopeli. Pelin kehitti Yuke’s ja julkaisi THQ. Se julkaistiin kahdelle pelialustalle, PlayStation 3:lle ja Xbox 360:lle. Pelin kansikuvaksi valittiin CM Punk. Peli on jatkoa WWE ’12:lle ja samalla viimeinen THQ:n julkaisema WWE-videopeli, kun yhtiö meni konkurssiin tammikuussa 2013.
Mukana on yli 90 showpainijaa, joista osa on menneiden vuosien painijoita erityisesti Attitude Era:lta.
"WWE ’13" sai pääosin positiivista palautetta. Metacritic antoi keskiarvoksi useiden arvosteluiden perusteella 78/100. IGN antoi arvosanaksi 8,4/10 kehuen Attitude Era -tilaa, mutta kritisoi kommentaattoreita, jotka olivat huonoja eläytymään rooleihinsa kuulostaessa siltä, kuin he lukisivat repliikkinsä suoraan paperilta. Myös uudet kamerakulmat ja yleisön ääninäytteet saivat IGN:ltä kritiikkiä.
"WWE ’13" huomioitiin Spike Video Game -ehdokkuudella 2012, parhaana urheilupelinä.
Yashiro (1944)
Yashiro () oli keisarillisen Japanin laivaston Mikura-luokan saattaja toisessa maailmansodassa.
Alus tilattiin Hitachi Zōsenin Sakurajiman telakalta osana vuoden 1942 hankintoja. Sen köli laskettiin 18. marraskuuta 1943 ja alus laskettiin vesille 16. helmikuuta 1944. Alus otettiin palvelukseen 10. toukokuuta.
Alus poistettiin alusluettelosta 30. marraskuuta 1945 ja se aloitti kotiutettavien joukkojen kuljetukset Japaniin 1. joulukuuta. Alus luovutettiin 29. elokuuta 1947 Kiinalle, joka poisti sen alusluettelosta 1963.
Mikura (1943)
Mikura () oli keisarillisen Japanin laivaston Mikura-luokan saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 1. lokakuuta 1942 ja alus laskettiin vesille 16. heinäkuuta 1943. Alus otettiin palvelukseen 31. lokakuuta.
Alus katosi merellä 28. maaliskuuta 1945 ja se poistettiin alusluettelosta 25. toukokuuta.
Miyake (1943)
Miyake () oli keisarillisen Japanin laivaston Mikura-luokan saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 12. helmikuuta 1943 ja alus laskettiin vesille 30. elokuuta. Alus otettiin palvelukseen 30. marraskuuta.
Alus poistettiin alusluettelosta 30. marraskuuta 1945 ja se aloitti kotiutuvien joukkojen kuljetukset Japaniin 1. joulukuuta. Aluksen romutus saatiin päätökseen 2. heinäkuuta 1948.
Kurahashi (1943)
Kurahashi () oli keisarillisen Japanin laivaston Mikura-luokan saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 1. kesäkuuta 1943 ja alus laskettiin vesille 15. lokakuuta. Alus otettiin palvelukseen 19. helmikuuta 1944.
Alus poistettiin alusluettelosta 30. marraskuuta 1945 ja se aloitti kotiutuvien joukkojen kuljetukset Japaniin 1. joulukuuta. Alus luovutettiin Britannialle 14. syyskuuta 1947 ja sen romutus saatiin päätökseen 15. tammikuuta 1948.
Eugene Melnyk
Eugene Melnyk (s. 27. toukokuuta 1959) on ukrainalaiskanadalainen liikemies, miljardööri ja NHL-jääkiekkojoukkue Ottawa Senatorsin omistaja. Melnykin omaisuus on peräisin kanadalaisesta lääkeyhtiö Biovailista, jonka Melnyk perusti ja jonka toimitusjohtajana ja hallituksen puheenjohtajana hän toimi. Melnykin johdolla Biovail kasvoi miljardiluokan yritykseksi. Melnyk perusti uuden lääkeyhtiön Trimel Pharmaceuticals vuonna 2008. Melnyk on asunut vuodesta 1991 Barbadoksella. Melnyk on yksi Kanadan sekä myös Barbadoksen rikkaimmista henkilöistä.
Nomi (1943)
Nomi () oli keisarillisen Japanin laivaston Mikura-luokan saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 10. elokuuta 1943 ja alus laskettiin vesille 3. joulukuuta. Alus otettiin palvelukseen 28. helmikuuta 1944.
Alus upposi 14. huhtikuuta 1945 torpedoituna Chejun luoteispuolella ja se poistettiin alusluettelosta 25. toukokuuta.
Chiburi (1943)
Chiburi () oli keisarillisen Japanin laivaston Mikura-luokan saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 20. heinäkuuta 1943 ja alus laskettiin vesille 30. marraskuuta. Alus otettiin palvelukseen 13. toukokuuta 1944.
Alus upposi 12. tammikuuta 1945 ilmahyökkäyksessä Saigonissa ja se poistettiin alusluettelosta 10. maaliskuuta.
Kusagaki (1944)
Kusagaki () oli keisarillisen Japanin laivaston Mikura-luokan saattaja toisessa maailmansodassa.
Alus tilattiin Nihon Kōkanin Tsurumin telakalta osana vuoden 1942 hankintoja. Sen köli laskettiin 7. syyskuuta 1943 ja alus laskettiin vesille 22. tammikuuta 1944. Alus otettiin palvelukseen 31. toukokuuta.
Alus upposi 7. elokuuta 1944 torpedoituna Manilan länsipuolella ja se poistettiin alusluettelosta 10. lokakuuta.
Iskelmä-Suomi
Iskelmä-Suomi on vuonna 2013 Yle Teema-kanavalla esitetty 10-osainen dokumenttisarja, joka kertoo suomalaisesta iskelmämusiikista ja niiden historiasta.
Luciano Castellini
Luciano Castellini (s. 12. joulukuuta 1945 Milano, Italia) on italialainen entinen jalkapalloilija. Pelipaikaltaan hän oli maalivahti. Castellini on työskennellyt myös jalkapallovalmentajana.
Castellini aloitti peliuransa miesten tasolla Monzassa, jossa hän vuosina 1965–1970 pelasi 59 ottelua Serie B:ssä ja yhden Serie C:ssä. Vuosina 1970–1985 Castellini pelasi Serie A:ssa, yhteensä 15 peräkkäisen kauden ajan. Hän edusti pääsarjatasolla Torinoa vuosina 1970–1978 pelaten 201 ottelua ja Napolia vuosina 1978–1985 pelaten 202 ottelua. Castellini voitti Torinossa Italian-mestaruuden kaudella 1975–1976 ja Italian cupin kaudella 1970–1971.
Italian maajoukkueessa Castellini pelasi yhden ottelun vuonna 1977. Hän oli mukana joukkueessa MM-kilpailuissa 1974.
Castellini toimi Internazionalen päävalmentajana vuonna 1997 ja vuonna 1999.
Kultadinaari
Kultadinaari (arab.دينار ذهبي) oli islamilaisen maailman käytössä ollut keskiaikainen kultaraha. Kultarahan ensimmäinen versio otettiin käyttöön Kalifi Abd al-Malik ibn Marwanin toimesta vuonna 696. Yhden dinaarin paino oli 4,25 grammaa.
Amami (1944)
Amami () oli keisarillisen Japanin laivaston Ukuru-luokan saattaja toisessa maailmansodassa.
Alus tilattiin Nihon Kōkanilta Tsurumista osana vuoden 1942 hankintoja. Sen köli laskettiin 14. helmikuuta 1944 ja alus laskettiin vesille 13. marraskuuta. Alus otettiin palvelukseen 8. huhtikuuta 1945.
Alus poistettiin alusluettelosta 5. lokakuuta 1945 ja se aloitti kotiutettavien sotilaiden kuljettamisen Japaniin 1. joulukuuta. Alus luovutettiin 10. syyskuuta 1947 Britannialle ja sen romutus saatiin päätökseen 20. joulukuuta.
Hiburi (1944)
Hiburi () oli keisarillisen Japanin laivaston Ukuru-luokan saattaja toisessa maailmansodassa.
Alus tilattiin Hitachi Zōsenilta Sakurajimasta osana vuoden 1942 hankintoja. Sen köli laskettiin 3. tammikuuta 1944 ja alus laskettiin vesille 10. huhtikuuta. Alus otettiin palvelukseen 27. kesäkuuta.
Alus upposi 22. elokuuta 1944 torpedoituna Mainlanlahden edustalla ja se poistettiin alusluettelosta 10. lokakuuta.
Shōnan (1944)
Shōnan () oli keisarillisen Japanin laivaston Ukuru-luokan saattaja toisessa maailmansodassa.
Alus tilattiin Hitachi Zōsenilta Sakurajimasta osana vuoden 1942 hankintoja. Sen köli laskettiin 23. helmikuuta 1944 ja alus laskettiin vesille 19. toukokuuta. Alus otettiin palvelukseen 13. heinäkuuta.
Alus upposi 25. helmikuuta 1945 torpedoituna Hainanin eteläpuolella ja se poistettiin alusluettelosta 10. huhtikuuta.
Cheltenham Town FC
Cheltenham Town Football Club on vuonna 1887 perustettu jalkapalloseura Cheltenhamista, Englannista. Seuran edustusjoukkue pelaa Englannin kakkosliigassa. Kotiottelunsa joukkue pelaa Whaddon Roadilla, jonka kapasiteetti on 7 066 katsojaa.
Vinyylisyklohekseenidioksidi
Vinyylisyklohekseenidioksidi (CHO) on epoksideihin kuuluva orgaaninen yhdiste. Yhdistettä voidaan käyttää epoksihartsien valmistamiseen.
Huoneenlämpötilassa vinyylisyklohekseenidioksidi on väritöntä tai kellertävää nestettä. Yhdiste liukenee hyvin veteen ja useisiin orgaanisiin liuottimiin. Yhdiste muodostaa helposti polymeroitumistuotteita happojen tai emästen vaikutuksesta. Muiden epoksidien tavoin vinyylisyklohekseenidioksidi reagoi nukleofiilisten yhdisteiden kuten alkoholien ja amiinien kanssa.
Vinyylisyklohekseenidioksidi ärsyttää ihoa, hengitysteitä ja silmiä aiheuttaen muun muassa kurkkukipua ja yskää. Eläinkokeissa yhdisteen on todettu olevan myrkyllinen munasarjoille. Vinyylisyklohekseenidioksidi saattaa olla karsinogeeninen yhdiste.
Vinyylisyklohekseenidioksidia voidaan valmistaa hapettamalla 4-vinyylisyklohekseeniä peretikkahapolla.
Vinyylisyklohekseenidioksidia käytetään epoksihartsien ja muiden orgaanisten yhdisteiden valmistamiseen. Epoksihartseissa sitä voidaan käyttää joko yksin monomeerina sykloalifaattisten vinyylisyklohekseenidioksidihartsien valmistukseen tai ko-monomeerina yhdessä muiden epoksidien tai dapsonin kanssa.
Marion (täsmennyssivu)
Marion voi tarkoittaa seuraavia:
Daitō (1944)
Daitō () oli keisarillisen Japanin laivaston Ukuru-luokan saattaja toisessa maailmansodassa.
Alus tilattiin Hitachi Zōsenilta Sakurajimasta osana vuoden 1942 hankintoja. Sen köli laskettiin 17. huhtikuuta 1944 ja alus laskettiin vesille 24. kesäkuuta. Alus otettiin palvelukseen 7. elokuuta.
Alus upposi 16. marraskuuta 1945 osuttuaan miinaan Tsushimansalmessa ja se poistettiin alusluettelosta 20. marraskuuta.
Shinnan (1944)
Shinnan () oli keisarillisen Japanin laivaston Ukuru-luokan saattaja toisessa maailmansodassa.
Alus tilattiin Uraga Dock Companyltä osana vuoden 1942 hankintoja. Sen köli laskettiin 24. toukokuuta 1944 ja alus laskettiin vesille 5. syyskuuta. Alus otettiin palvelukseen 21. lokakuuta.
Alus poistettiin alusluettelosta 30. marraskuuta 1945 ja se aloitti miinanraivaajana 1. joulukuuta. Alus muutettiin miinanraivaajien emälaivaksi 10. heinäkuuta 1946 ja se poistettiin alusluettelosta 1. marraskuuta 1947.
Alus siirrettiin 26. joulukuuta liikenneministeriölle säähavaintoalukseksi nimellä "Shinnanmaru". Alus liitettiin Japanin merivalvontavirastolle 1. tammikuuta 1949 vartiolaivana "Tsugaru", joka poistettiin alusluettelosta 3. kesäkuuta 1966. Alus myytiin lokakuussa 1967 öljy-yhtiölle.
Plessisville
Plessisville on Centre-du-Québecin (Bois-Francsin) hallinnollisella alueella keskisessä Quebecissä, Kanadassa sijaitseva, samannimisen kirkkopitäjän maantieteellisesti kokonaan ympäröimä kaupunki. Se on l’Érablen aluekunnan hallinnollinen keskus. Kaupungissa asui vuonna 2016 yhteenä 6 551 henkeä.
Kaupunki sijaitsee Quebec Route 116 ja 165 ‑teiden varrella, 185 kilometrin päässä Montrealista ja 95 kilometrin päässä Quebecistä. Plessisville tunnetaan lempinimellä ”Maailman vaahterapääkaupunki”; se on isännöinyt vuosittain huhtikuussa järjestettävää "Maple Festival" (”Vaahterafestivaali”) ‑tapahtumaa vuodesta 1958.
Se on Québecin vaahterasiirapin tuottajien osuuskunnan kotipaikka ja Institut québécois de l’érable (Quebecin vaahterainstituutti) ‑järjestöllä on siellä päämajansa.Vaahterasiirapin ja muiden vaahteratuotteiden valmistus on kaupungissa ja sen ympäristössä merkittävä teollisuudenala; jopa l’Érablen aluekunta on saanut siitä nimensä (ranskan kielen sana ”érable” on merkitykseltään ’vaahtera’). Plessisvillen motto on "Meliora paramus" (”Me järjestämme asiat paremmin”).
Seudun ensimmäinen vakinainen asukas oli sinne vuonna 1835 muuttanut Jean-Baptiste Lafond. Aluksi asutus tunnettiin nimellä Somerset; vuonna 1855 kylän viralliseksi nimeksi vahvistettiin Plessisville tuolloin Quebecin 11. piispana toimineen Monseigneur Joseph-Octave Plessis’n kunniaksi.
Yacine Slatni
Yacine Slatni (s. 3. marraskuuta 1973 Annaba, Algeria) on algerialainen uransa lopettanut jalkapalloilija. Pelipaikaltaan hän oli oikea laitapuolustaja.
Slatnin kasvattajaseura on algerialainen USM Annaba. Miesten tasolla Slatni edusti Annabaa Algerian toiseksi korkeimmalla sarjatasolla vuosina 1993–1998. Vuosina 1998–2006 Slatni pelasi Algerian pääsarjassa edustaen MC Algeria, CR Belouizdadia, NA Hussein Deytä ja USM Annabaa. Hän voitti MC Algerissa Algerian-mestaruuden kaudella 1998–1999. Kaudella 2007 Slatni pelasi kaksi ottelua Veikkausliigassa edustaen AC Oulua.
Slatni pelasi vuosina 1999–2003 Algerian maajoukkueessa 26 ottelua. Hän oli mukana AM-kilpailuissa 2000 ja 2002.
¹
Yaku (1944)
Yaku () oli keisarillisen Japanin laivaston Ukuru-luokan saattaja toisessa maailmansodassa.
Alus tilattiin Uraga Dock Companyltä osana vuoden 1943 hankintoja. Sen köli laskettiin 24. toukokuuta 1944 ja alus laskettiin vesille 5. syyskuuta. Alus otettiin palvelukseen 23. lokakuuta.
Alus upotettiin 23. helmikuuta 1945 torpedoimalla Ranskan Indokiinan rannikolla ja se poistettiin alusluettelosta 10. huhtikuuta.
Alvar John Hayes
Alvar John Hayes (9. maaliskuuta tai 5. toukokuuta 1896 Korpilahti – 10. lokakuuta 1955) oli amerikansuomalainen vasemmistoaktivisti ja osuustoimintamies.
Hayes syntyi terästyöläisen perheeseen, joka muutti Yhdysvaltoihin pojan ollessa seitsenvuotias. Hän kävi koulunsa Pennsylvanian Monessenissa, opiskeli vuoden Pittsburghin yliopistossa ja valmistui Pennsylvanian normaalikoulusta vuonna 1917. Sen jälkeen Hayes työskenteli opettajana, konepajatyöläisenä ja toimistotyöntekijänä. Hän oli Neuvosto-Karjalan avustuskomitean sihteeri New Yorkissa vuosina 1922–1923 ja sen jälkeen "Työmiehen" toimittaja viiden vuoden ajan. Vuonna 1928 Hayesista tuli amerikansuomalaisen Keskusosuuskunnan "Cooperative Pyramid Builder" -lehden toimittaja. Hän toimitti myös sen jatkajaa "Cooperative Builderia" vuosina 1929–1935.
Hayes kuului yhdysvaltalaisten kommunistien Workers Partyyn, sen nuorisojärjestöön ja Suomalaiseen Työväenjärjestöön. Hänet erotettiin puolueesta Keskusosuuskunnan hallinnasta käydyn taistelun aikana. Hayes työskenteli Keskusosuuskunnan neuvontaosaston johtajana vuosina 1935–1938 ja osuuskunnan pääjohtajana vuosina 1938–1948. Hän oli myös National Cooperatives -osuuskunnan toimitusjohtaja vuosina 1945–1949 ja Cooperative League -yhteistyöelimen johtaja vuosina 1943–1946.
Henry Victor Nurmi
Henry Victor Nurmi (29. toukokuuta 1886 Padasjoki – 26. toukokuuta 1938) oli amerikansuomalainen työväenliikkeen aktivisti ja osuustoimintaliikkeen vaikuttaja.
Nurmi syntyi vuokraviljelijän perheeseen. Hän kävi kansakoulun lisäksi kauppakoulua ja muutti vuonna 1909 Yhdysvaltoihin, jossa hän opiskeli liiketaloutta Valparaison yliopistossa. Nurmi työskenteli kirjanpitäjänä ja osuustoimintakurssien opettajana ja oli perustamassa amerikansuomalaista Keskusosuuskuntaa. Vuodesta 1921 hän työskenteli Keskusosuuskunnan tilintarkastusosaston johtajana. Hän kehitti ”Nurmen systeeminä” tunnetun osuuskauppojen kirjanpitojärjestelmän, jota sovellettiin laajasti Yhdysvalloissa.
Nurmi kuului Suomen sosialidemokraattiseen puolueeseen, vuodesta 1909 lähtien Yhdysvaltain sosialistipuolueeseen ja vuodesta 1921 yhdysvaltalaisten kommunistien Workers Partyyn. Hän työskenteli Keskusosuuskunnan pääjohtajana vuodesta 1931 aina kuolemaansa saakka. Nurmi toimi myös National Cooperatives -osuuskunnan sekä Cooperative League ja Northern States Cooperative League -yhteistyöelinten johtajana.
Oikeusteknologia
Oikeusteknologia (engl. "Legal technology" tai "legal tech") viittaa teknologian ja ohjelmistojen soveltamiseen juridisten palvelujen tuottamisessa.
Richard Susskind on käsitellyt teoksissaan oikeusteknologian kehityksen vaikutusta juristien ammattikuntaan ja toimialan kehitykseen.
Oikeusteknologia-alan yrityksiä ovat mm. yhdysvaltalaiset LexisNexis, Lex Machina, Ravel Law ja Premonition.ai sekä suomalaiset Legal Tracker ja TrademarkNow.
Eskel Rönn
Eskel (Eskeli) Otto Rönn (16. helmikuuta 1894 Reposaari – 15. toukokuuta 1931) oli amerikansuomalainen työväenliikkeen aktivisti ja osuustoimintaliikkeen vaikuttaja.
Rönnin perhe muutti vuonna 1901 Yhdysvaltoihin, jossa hänen isänsä työskenteli kaivosmiehenä. Rönn kävi koulunsa Michiganin Ishpemingissä, opiskeli vuoden kauppakoulussa ja työskenteli pikakirjoittajana, kunnes hänet erotettiin sosialistina. Vuosina 1914–1917 hän toimi "Työmiehen" liikkeenjohtajan apulaisena. Vuonna 1918 hän palveli Yhdysvaltojen armeijassa ja työskenteli sen jälkeen pikakirjoittajana, kirjanpitäjänä ja amerikansuomalaisen Keskusosuuskunnan myyntipäällikkönä. Vuodesta 1922 aina kuolemaansa saakka Rönn työskenteli Keskusosuuskunnan pääjohtajana. Vuodesta 1925 hän toimi myös Cooperative League -yhteistyöelimen johtajana.
Rönn oli yhdysvaltalaisten kommunistien Workers Partyn jäsen, mutta hänet erotettiin puolueesta sen ”bolševisoinnin” aiheuttamassa hajaannuksessa. Vuonna 1930 Rönn johti Keskusosuuskunnan kommunistien vastaista puolustustaistelua, jonka sanottiin aiheuttaneen hänen ennenaikaisen kuolemansa.
Black Mirror
Black Mirror on brittiläinen draamasarja, jonka on luonut Charlie Brooker. Sarjaa tuotti Endemoliin kuuluva Zeppotron vuosina 2011–14, jonka jälkeen tuotannosta on vastannut Endemolin alainen House of Tomorrow.
Sarjan kaksi ensimmäistä tuotantokautta esitettiin Britanniassa Channel 4 -kanavalla vuosina 2011 ja 2013. Yle Areena esitti ensimmäiset kaudet Suomessa vuonna 2014. Netflix osti sarjan oikeudet vuonna 2015 ja julkaisi kolmannen tuotantokauden lokakuussa 2016. Neljäs tuotantokausi julkaistiin joulukuussa 2017.
"Black Mirrorin" tyylilajina on spekulatiivinen fiktio. Lisäksi siinä on satiirisia elementtejä. Sarjan jaksot ovat juonellisesti toisistaan erillisiä, lähes kaikilla jaksoilla on eri ohjaaja, ja joka jaksossa on eri näyttelijät. Yhdistävänä teemana on uusien teknologioiden ja niiden yhteiskunnallisten vaikutusten tarkastelu. Sarjan tunnelmaa on verrattu vanhaan scifi-fantasiasarjaan "Hämärän rajamailla".
Vuonna 2012 "Black Mirror" voitti Kansainvälisen Emmy-palkinnon kategoriassa TV-elokuva/minisarja. Vuonna 2014 "Black Mirror" voitti Peabody-palkinnon. Kirjailija Stephen King on kertonut olevansa sarjan fani.
Joulukuussa 2018 Netflix julkaisi sarjan tyylisen elokuvan "Black Mirror: Bandersnatch", jossa katsoja päättää tarinan kulun interaktiivisesti annettujen vaihtoehtojen kautta.
Mannerheimin muistolaatta (Kalisz)
Suomen marsalkka, presidentti Carl Gustaf Mannerheimin muistolaatta paljastettiin Kaliszissa, Puolassa 7. kesäkuuta 2014. Muistolaatan paljastivat ministeri Ilkka Suominen ja rouva Riitta Suominen.
Muistolaatan yhteydessä sisääntuloaulassa on Mannerheimin tarina ja valokuvia. Laatta sijaitsee Puolan tasavallan toisen presidentin Stanisław Wojciechowskin mukaan nimetyssä Kaliszin valtiollisessa ammattikorkeakoulussa () osoitteessa Nowy Świat 4, Kalisz. Rakennus oli Aleksandran rakuunarykmentin käytössä.
Valmistuttuaan Nikolain ratsuväkiopistosta vuonna 1889 kornetti Carl Gustav Emil Mannerheim sai 10. elokuuta 1889 komennuksen Puolan alueella olevaan Kaliszin kaupungissa olevaan 15. Aleksandran rakuunarykmenttiin. Mannerheim toimi eskadroonan nuorimpana upseerina. Joulukuussa 1890 Mannerheim sai virkasiirron Chevalier-kaartin rykmenttiin Pietariin.
Rauli Helminen
Rauli Kalervo Helminen (s. 1933) on suomalainen sotilas. Hänet ylennettiin kenraalimajuriksi 1988. Hän oli ilmatorjunnan tarkastaja 1987–1988, Afganistanissa ja Pakistanissa toimivan Yhdistyneiden kansakuntien tarkkailijajoukon päällikkö 1988–1990 ja pääesikunnan huoltopäällikkö 1990–1993.
Helmisen isä oli kenraaliluutnantti Frans Helminen.
Lain promulgointi
Lain promulgointi tarkoittaa klassisessa valtiosääntökäsitteistössä lain allekirjoittamista valtionpäämiehen toimesta ja ministerivarmennuksin.
Suomessa lain promulgointi eli antaminen (utfärdande av lag) viittaa toimenpidesarjaan, jossa tasavallan presidentti vahvistaa sekä allekirjoittaa lain ja ministeri varmentaa asiakirjan. Voimaan tullakseen laki on julkaistava Suomen säädöskokoelmassa.
Valtiosääntöjen historiassa on ollut jaksoja, jolloin valtion päämies, monarkki tai presidentti, on pyrkinyt estämään parlamentin hyväksymän lain voimaantulon puuttumalla johonkin teknisluontoiseen menettelytapavaiheeseen ennen lain tosiasiallista voimaantuloa estääkseen lain toteutumisen. Esimerkkinä tästä oli monarkin pyrkimys mitätöidä parlamentin tahto kieltäytymällä vahvistamasta tai allekirjoittamasta kansanedustuslaitoksen hyväksymää lakia.
Parlamentin päätöksen jälkeiset menettelyvaiheet pyrittiin määrittelemään tarkasti, ja samassa yhteydessä säänneltiin se, kuka mistäkin vaiheesta päättää. Tällaisia vaiheita ovat mm. suomalaisin termein "lain antaminen", joka tarkoitti valtionpäämiehen allekirjoitusta säädökselle, ja "lain vahvistaminen", joka tarkoitti valtionpäämiehen nimenomaista päätöstä siitä, että hän hyväksyy parlamenttipäätöksen toteutuksen. Valtionpäämiehelle varattiin usein ns. lainsäädännöllinen veto-oikeus eli valta jättää laki vahvistamatta. Viimeisenä vaiheena lainsäädäntömenettelyssä on "lain julkaiseminen".
Valtionpäämiehen valta rajattiin tarkoilla säännöksillä lain vahvistamisesta oikeusvaikutuksineen. Tällä varmistettiin mm. se, ettei valtionpäämies voinut estää lain tosiasiallisia vaikutuksia esimerkiksi kieltäytymällä allekirjoittamasta lakia tai estämällä sen julkaisemisen.
Edellä mainitut termit olivat käytössä jo vuoden 1919 hallitusmuodon aikana, mutta edellisissä kappaleissa kuvattuja tendenssejä ei juuri esiintynyt Suomessa, joskin niiden käyttömahdollisuuksista keskusteltiin valtiosääntöoikeudellisessa kirjallisuudessa relaatiossa valtionpäämiehen tai hallituksen toimivaltaan estää eduskunnan tahallaan säätämän perustuslain vastaisen lain voimaantulo. Lain vahvistusvalta ja mahdollisuus kieltäytyä vahvistamasta lakia oli jo vuoden 1919 hallitusmuodossa (kuten on myös vuoden 2000 perustuslaissa) säännelty tasavallan presidentin valtaoikeus (ns. presidentin lykkäävä veto-oikeus).
Pertti Hietanen
Pertti Johannes Hietanen (s. 1937–2012) on suomalainen valokuvaaja. Hänen merkittäviä näyttelyjään ovat olleet "Kilometri keskustasta" (1972), jossa hän kuvasi alkoholisteja, ja "Hiljainen maa" (1986), jossa hän kuvasi ihmisen suhdetta maahan.
Arda (joki)
Arda () eli Árdas () on joki, joka virtaa Bulgarian ja Kreikan alueilla. Sen pituus on noin 290 kilometriä. Joki saa alkunsa Rodópivuorilta Smoljanin läheltä Bulgariasta. Se kulkee enimmäkseen Bulgarian alueella. Kreikassa se kulkee halki Évroksen alueyksikön alueen. Joki laskee Évros- eli Maritsa-jokeen Kreikan ja Turkin rajalla.
Joessa on useita patoja sähköntuotannon, vesihuollon ja kastelun tarpeisiin.
Q Putti 5
Q Putti 5 (engl. "Q Pootle 5") on animoitu televisio-ohjelma, joka perustuu Nick Butterworthin kirjoihin. Ohjelmassa päästään tutustumaan Okidoki-nimiseen pieneen tähtien joukosta löytyvään planeettaan, jolla asustaa avaruusolio Q Putti 5 ystävineen. Ohjelmaa esitetään Pikku Kakkosessa kanavalla Yle TV2 torstai-iltapäivisin.